borehullslogging
Store norske leksikon,Teknologi og industri,Petroleum,Petroleumsutvinning,Formasjonsevaluering
Borehullslogging er en fellesbetegnelse for en rekke målinger som foretas i petroleumsbrønner, under boring, komplettering og produksjon.
Under boreprosessen brukes ulike loggeverktøy for å bestemme retning og posisjon av borekronen slik at man når frem til det ønskede området av reservoaret. Andre målinger forteller om bergartens sammensetning gjennom måling av naturlig gammastråling, elektrisk resistivitet, densitet og akustiske egenskaper.I dag utføres brønnmålinger mens boreprosessen foregår. Metoden MWD (Measurement While Drilling) ble først utviklet for retningsstyring av borekronen. Senere har også LWD (Logging While Drilling) kommet til. Informasjonen om brønnen overføres vanligvis trådløst til boreriggen ved å signalere med trykkpulsasjoner i boreslammet.I produksjonsfasen brukes nye loggeverktøy for å måle brønnstrømmens egenskaper i ulike deler av brønnen. Derigjennom kan petroleumsresursene utnyttes best mulig. Les mer i Store norske leksikon petroleumsutvinning petroleum